Na temelju čl. 25. Zakona o muzejima (NN br. 61/18, 98/19 i 114/22) i čl. 32. Statuta Narodnog muzeja Zadar od 8. veljače 2023. godine, a u skladu sa čl.6. Kolektivnog ugovora za zaposlenike u ustanovama kulture Zadarske županije od 15. srpnja 2022. godine, v.d. ravnateljica Narodnog muzeja Zadar raspisuje

 NATJEČAJ

za zasnivanje radnog odnosa na radnom mjestu muzejski fotograf

u Dokumentacijskoj službi Narodnog muzeja Zadar, na neodređeno vrijeme.

Kandidat za muzejskog fotografa **Narodnog muzeja Zadar,** mora ispunjavati sljedeće uvjete:

* završena srednja stručna sprema i položen stručni ispit za muzejskog fotografa/

natjecati se mogu i osobe bez položenog stručnog ispita uz obvezu polaganja ispita u roku od godine dana od dana početka rada

* stručna osposbljenost za zvanje fotograf
* jedna godina radnog iskustva

Uz prijavu na natječaj kandidati su obvezni priložiti:

* životopis i opis dosadašnjeg radnog iskustva,
* preslik domovnice,
* preslik osobne iskaznice,
* dokaz o stručnoj spremi i struci (preslik svjedodžbe),
* dokaz o stručnoj osposobljenosti za zanimanje fotograf,
* dokaz o radnom iskustvu (potvrda Hrvatskog zavoda za mirovinsko osiguranje o podacima evidentiranim u matičnoj evidenciji- elektronički zapis ili podići na šalterima HZMO-a)
* izvornik uvjerenja da se protiv kandidata ne vodi kazneni postupak (ne starije od 3 mjeseca)

 Opis radnog mjesta:

* obavlja snimanje muzejskih predmeta iz fundusa Muzeja i snimanje na terenu te snimanje za ustanove i građane na osnovi zaključka Stručnog vijeća i naloga ravnatelja
* obavlja snimanje i izradu fotografija muzejskih predmeta za povremene izložbe, registriranje muzejskih izložbi i drugih događaja u Muzeju
* obavlja snimanje i izrađuje fotografije muzejskih predmeta u funkciji zaštite prije, u tijeku i nakon završetka restauratorsko-konzervatorskih zahvata
* surađuje s kustosima, preparatorom i restauratorom
* predlaže nabavku materijala kao i odgovarajućeg foto pribora te fotografskih aparata
* vodi evidenciju snimljenih predmeta, događaja i sl.
* vodi evidenciju potrošnog materijala
* brine o opremanju fotografija za izlaganje
* pomaže kod postavljanja i raspremanja izložbi
* vodi evidenciju o ulasku i izlasku predmeta na snimanju
* obavlja snimanja video kamerom prema potrebi Muzeja
* prati i primjenjuje u radu stručnu literaturu i materijale
* obvezan je osposobiti se, sukladno Zakonu o zaštiti na radu, za poslove i radne zadaće svojeg radnog mjesta; provodi protupožarne mjere u okviru djelokruga rada uz prethodnu edukaciju
* obavlja i druge poslove prema uputi i nalogu ravnatelja.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i priložiti propisanu dokumentaciju prema posebnom zakonu i imaju prednost na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju, u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN [**121/17**](https://www.zakon.hr/cms.htm?id=40895), [**98/19**](https://www.zakon.hr/cms.htm?id=40893), [**84/21**](https://www.zakon.hr/cms.htm?id=49507) ) uz prijavu na natječaj dužni su, osim dokaza o ispunjavanju traženih uvjeta, priložiti i dokaze propisane člankom 103., stavkom 1. Zakona o hrvatskim braniteljima iz Domovinskog rata i članovima njihovih obitelji (NN [**121/17**](https://www.zakon.hr/cms.htm?id=40895), [**98/19**](https://www.zakon.hr/cms.htm?id=40893), [**84/21**](https://www.zakon.hr/cms.htm?id=49507)). Poveznica na internetsku stranicu Ministarstva: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju nalaze se na sljedećoj poveznici: <https://branitelji.gov.hr/>.

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN [**157/13**](https://www.zakon.hr/cms.htm?id=1667), [**152/14**](https://www.zakon.hr/cms.htm?id=1669), [**39/18**](https://www.zakon.hr/cms.htm?id=27953), [**32/20**](https://www.zakon.hr/cms.htm?id=43433) ) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijavom na natječaj kandidat daje privolu za prikupljanje i obradu osobnih podataka navedenih u prijavi na natječaj, kao i dokumentacije dostavljene prijavom u svrhu odabira kandidata i privolu na dostavu obavijesti o rezultatima natječaja koja se dostavlja kandidatima, a uključuje ime i prezime kandidata i struku.

Prikupljani osobni podaci obrađivat će se u skladu s važećim propisima, odnosno Općom uredbom o zaštiti podataka od 27. travnja 2016. između Europskog parlamenta i Vijeća Europske unije, te Zakonom o provedbi Opće uredbe o zaštiti podataka (NN br. 42/18).

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom ili ženskom rodu, odnose se na jednak način na muški i ženski rod.

Na natječaj se mogu ravnopravno javiti osobe oba spola, sukladno članku 13., stavku 2. Zakona o ravnopravnosti spolova (NN br.82/08 i 69/17).

Narodni muzej Zadar zadržava pravo da, ukoliko ocijeni da je potrebno, provede postupak selekcije kandidata/kinja putem razgovora (intervjua) i/ili provjere radnih sposobnosti. O vremenu održavanja razgovora / provjere radnih sposobnosti kandidati/kinje će se obavijestiti putem dostavljenih e-mail adresa ili telefonski.

Nepotpune i nepravodobne prijave na javni natječaj neće se razmatrati.

Osobe koje podnesu nepotpune ili nepravodobne prijave na javni natječaj ne smatraju se kandidatima prijavljenim na javni natječaj, a o razlozima neudovoljavanja biti će obaviješteni.

Pisane prijave i naznačene dokumente o ispunjavanju uvjeta, dostaviti Narodnom muzeju Zadar, Poljana pape Aleksandra III, kbr. 2, 23 000 Zadar, u roku od 8 dana od dana objave natječaja na mrežnim stranicama Hrvatskog zavoda za zapošljavanje ([www.hzz.hr](http://www.hzz.hr)), te na mrežnim stranicama Narodnog muzeja Zadar ([www.nmz.hr](http://www.nmz.hr)) s obveznom naznakom **„Natječaj za muzejskog fotografa-NE OTVARAJ“**.

O rezultatima natječaja svi kandidati u natječajnom postupku, biti će obaviješteni u zakonskom roku pisanim putem.

Ur.br. 627/23

Narodni muzej Zadar

V.d.ravnateljice : Vesna Sabolić, dopl.soc.